LAPIN KOULUN OPPILASKUNNAN HALLITUKSEN TOIMINTASUUNNITELMA

LUKUVUODEKSI 2017-2018

* Hallituskausi aloitetaan syyskuussa ja se päättyy toukokuussa. Luokissa järjestetään vaalit viikoilla 36-37 ja jokaiselta luokalta valitaan edustaja ja varajäsen, myös esikouluista. Kaikilla on mahdollisuus asettua ehdolle ja ehdokkaista äänestetään. Eniten ääniä saanut on luokan hallitusoppilas ja toiseksi eniten ääniä kerännyt on varajäsen. Oppilaskunnan hallituksessa on yhteensä oppilasedustajia 26.
* Oppilaskunnan hallituksen vastaavat opettajat : Hanne Linnavuori ja Niina Tuomola.
* Hallituksen ensimmäinen kokous viikolla 38.
* Kokouksia pidetään n. kerran kuukaudessa. Niistä tiedotetaan opettajanhuoneen taululla ja kuulutus keskusradiosta. Mikäli on jonkin tapahtuman järjestelyä, niin kokouksia on useammin tai kokouksia/valmistelua niiden kesken, jotka ovat kutakin asiaa järjestelemässä. Kerran kuukaudessa pyritään pitämään yksi pidempi kokous, joka voi kestää pidempään, seuraavan oppitunnin ajan.
* Lukuvuoden aikana suunnitelmissa on useampi hallituksen järjestämä tapahtuma. Alustavasti on suunniteltu seuraavia tapahtumia…

- Lokakuulle on suunniteltu perinteistä ”pipopäivää” (tapahtuma, jonka jälkeen pihalla käytetään päähinettä). Tapahtuma olisi kaksipäiväinen kuten viime vuonnakin.

- Joulun aikaan on mahdollisesti koko koulun tontturata hallissa. Joulukuussa myös joulukalenteri luokkien tai muiden tilojen ovissa.

- Kevätlukukauden toimintaa on alustavasti suunniteltu teemojen ystävänpäivä, pääsiäinen, vappu, ympärille. Todennäköisesti ainakin Talent ja vappunaamiaiset toukokuussa.

- Suomi 100 teema huomioidaan piirustus- ja valokuvauskilpailussa. Kaikki halukkaat saavat osallistua. Parhaimmat tuotokset palkitaan.

* Toiminnasta/tapahtumien järjestelyissä vastaa koko hallitus, mutta hallituksen sisällä voidaan jakautua työryhmiin/ vastuualueisiin hallitusoppilaiden kiinnostuksen ja osaamisen puitteissa. Näistä päätetään ja ideoidaan lähemmin kokouksissa.
* Kuudensien luokkien hallitusoppilaat toimivat myös koulun yhteisöllisen oppilashuoltotyöryhmän jäseninä ja osallistuvat näihin kokouksiin.
* Oppilaskuntayhteistyötä pyritään aloittamaan Karin koulun kanssa. Tämä toteutuisi vierailuilla puolin ja toisin.
* Uusi opetussuunnitelma huomioiden kiinnitetään enemmän huomiota kaikkien osallisuuteen. Hallitusoppilaat tiedottavat luokkaa hallituksen toiminnasta ja tulevista tapahtumista. Myös luokasta voidaan tuoda asioita, ideoita hallitukseen hallitusoppilaan välityksellä. Hallitusoppilas toimii viestinviejänä molempiin suuntiin! Luokissa varataan kokouksen jälkeen aika, jolloin hallitusoppilas tiedottaa luokkaa kokousasioista ja tuolloin luokasta voidaan tuoda asioita hallituksen käsittelyyn (ideana luokkakokous). Oma opettaja voi päättää milloin hän omassa luokassaan tämän toteuttaa.
* Oppilaskunnan hallituksen toiminta ei ole ainoastaan tapahtumien järjestämistä, vaan yhteisistä asioista keskustelua, ideointia ja asioihin vaikuttamista! Työskentelyssä yritetään huomioida paremmin koko oppilaskunnan osallisuus, ei vain hallituksen.